Yevgeniy Platov. Yevgeniy Arkadievich Platov (; 1967-yil 7-avgustda tugʻilgan) — muz ustida raqs boʻyicha musobaqalarda qatnashgan rossiyalik muz raqqosi. U 1989-yildan 1998-yilgacha Oksana Grishuk bilan boʻlgan juftligi bilan mashhur. Sherigi Oksana bilan ikki karra Olimpiya chempioni (1994, 1998), toʻrt karra jahon chempioni (1994-1997) va uch karra Yevropa chempioni (1996-1998) boʻlgan. Oldingi sherigi Yelena Krikanova bilan birga uch karra oʻsmirlar oʻrtasida jahon chempioni (1984-1986) boʻlgan. Faoliyati davomidanSovet Ittifoqi va Rossiyani himoya qilgan. Yevgeniy muz ustida raqs boʻyicha musobaqalarda qatnashishni tark etganidan beri figurali uchish boʻyicha murabbiy va xoreograf boʻlib ishlaydi. Faoliyati. Platov 1976-yil oktyabr oyida yakka holda konkida uchishdan muz ustda raqs sportiga oʻtgan. Platov 1987-yilda Larisa Fedorinova bilan kattalar darajasidagi faoliyatini boshlagan. 1988-yilda ular Karl Schäfer xotirasiga bagʻishlangan musobaqada oltin va „Moskva yangiliklari“ gazetasi sovrinlari turnirida kumush medalni qoʻlga kiritganlar. Ularning juftlik faoliyati 1989-yilning avgustida tugagan. Grishuk bilan. Yevgeniy Platov Natalya Dubova guruhida Oksana Grishuk bilan juftlik hosil qilgan. Juftlik Moskvada mashgʻulotlar olib borishgan. Uch oy oʻtgach, ular 1989-yil dekabr oyida Sovet chempionatida bronza medalini qoʻlga kiritganlar. Juftlik 1990-yilda Jahon chempionatidagi ilk ishtirokida beshinchi oʻrindan joy olgan. Juftlik 1992-yilgi Yevropa chempionati va 1992-yilgi Jahon chempionatlarida bronza medalni qoʻlga kiritgan. Grishuk va Platov juftligi 1992 — 1993-yilgi mavsumning Yevropa va Jahon chempionatlarida ishtirok etgan holda, kumush medallarini qoʻlga kiritgan. 1993 — 1994-yillarda oʻtkazilgan Yevropa chempionatida kumush medalni qo‘lga kiritgan. Juftlik oʻzlarining birinchi Olimpiya chempionligiga 1994-yilgi Olimpiadada erishgan. Ular mavsumni 1994-yilgi Jahon chempionatida oʻzlarining ilk jahon chempioni unvonini egallagan holda yakunladilar. Juftlik Rossiyani tark etib, murabbiy Linichuk bilan birga Delaver shtatining Newark shahriga koʻchib oʻtishgan va shu bilan birga mashgʻulotlar va yashash sharoitlarini yaxshilashgan. Murabbiylik faoliyati. Rossiyaga qaytib kelgan Julin, mustaqil ravishda murabbiylik faoliyatini boshlagan. Uning hozirgi va sobiq shogirdlari: